**საგრანტო კონკურსი სამეგრელოს, გურიასა და სვანეთის რეგიონებში მოქმედი მცირე და საშუალო სახელობო ბიზნესებისთვის**

ლტოლვილთა დანიის საბჭო აცხადებს საგრანტო კონკურსს სამეგრელოში, გურიასა და სვანეთის რეგიონებში მოქმედი მცირე და საშუალო სახელობო საწარმოებისათვის. საგრანტო კონკურსის ძირითადი მიზანია სახელობო ბიზნესის განვითარების ხელშეწყობა სამიზნე ლოკაციებში მოქმედი საწარმოების ზრდისა და განვითარების გზით.

აღნიშნული საგრანტო კონკურსი უპირველეს ყოვლისა მიზნად ისახავს პირდაპირ თუ ირიბად - სამიზნე ლოკაციებში მცხოვრები იძულებით გადაადგილებული პირების დახმარებას, წარმატებული კანდიდატებისთვის ბიზნესგრანტების გაცემის მეშვეობით.

საპროექტო განაცხადების მიღება მიმდინარეობს „ეკონომიკური მონაწილეობა, საცხოვრებლით უზრუნველყოფა და სოციალური ინფრასტრუქტურა იძულებით გადაადგილებულ პირთა და მასპინძელი თემებისათვის“ პროექტის ფარგლებში, რომელსაც ახორციელებს ლდს გერმანიის მთავრობის ფინანსური მხარდაჭერით გერმანიის განვითარების ბანკის (KfW) მეშევეობით, პროექტი ხორციელდება საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს მხარდაჭერით, სსიპ - დევნილთა, ეკომიგრანტთა და საარსებო წყაროებით უზრუნველყოფის სააგენტოსთან თანამშრომლობით.

**შესავალი**

ლდს (ლტოლვილთა დანიის საბჭო), დაარსდა 1956 წელს დანიაში, არის დანიის უმსხვილესი და მსოფლიოში წამყვანი არაკომერციული, დამოუკიდებელი, უფლებებზე დაფუძნებული ლტოლვილთა ორგანიზაცია.

ჩვენი მიზანია დახმარება გავუწიოთ ლტოლვილებს, იძულებით გადაადგილებულ პირებსა და მათ მასპინძელ თემებს იცხოვრონ ღირსეულად. ჩვენ ვიცავთ ადამიანის უფლებებსა და მათ სიცოცხლეს და კონფლიქტის შედეგად დაზარალებულ მოსახლეობას ვაძლევთ შესაძლებლობას თავშესაფრის და საკვების უზრუნველყოფით ასევე დასაქმების, განათლების და ინტეგრაციის გზით მიაღწიონ მდგრად მომავალს.

1998 წლიდან საქართველოში პროგრამების შემუშავება მიმდინარეობს „უფლებათა დაცვის“ პრინციპით, რაც საშუალებას გვაძლევს მოვახდინოთ ამ პრინციპების გათვალისწინება ნებისმიერ აქტივობაში. ამასთან დაკავშირებით, ჩვენ მომავალშიც გავაგრძელებთ მუშაობას ჩვენი ცოდნის გაფართოებაზე და ვუზრუნველყოფთ იძულებით გადაადგილებული პირებისთვის, დაბრუნებული და მასპინძელი თემებისთვის მდგრადი გადაწყვეტილებების მიღებას. ასევე, იძულებით გადაადგილებულ პირებს, დაბრუნებულებს, მასპინძელ თემებსა და ლტოლვილთა მსგავს სიტუაციაში მყოფ პირებს იურიდიული დახმარებისა და ცნობიერების ამაღლების გზით დავეხმაროთ აქტიურად დაიცვან თავიანთი უფლებები.

საქართველოში ლდს-ს მთავარი დონორები 2020 წელს არიან გერმანიის რეკონსტრუქციისა და განვითარების ბანკი (KfW), გერმანიის საერთაშორისო თანამშრომლობის საზოგადოება (GIZ) და ევროკავშირი.

პროგრამები ძირითადად ეხმიანება შემდეგ ძირითად სექტორებს, ლდს-ს მანდატის შესაბამისად საქართველოში დევნილთა მიმართ გრძელვადიანი გადაწყვეტილებების უზრუნველყოფის მიზნით:

* საარსებო წყაროები (თვით-უზრუნველყოფა, მცირე-ბიზნესი და მცირე და საშუალო საწარმოების განვითარება, სოციალური საწარმოს განვითარება, სამუშაო პრაქტიკა და სხვა)
* თავშესაფარი და მცირე მასშტაბის ინფრასტრუქტურა (სამშენებლო და სარეაბილიტაციო სამუშაოები)
* განათლებისა და საზოგადოებრივი სერვისების ხელმისაწვდომობა
* ძირითადი უფლებების დაცვაზე ხელმისაწვდომობა (იურიდიული დახმარება)
* ცენტრალურ და რეგიონულ დონეზე მოვალეობის შემსრულებლების შესაძლებლობების გაზრდა და ტექნიკური დახმარება

**მიზანი**

აღნიშნული საგრანტო კონკურსის ძირითადი მიზანია ბაზარზე ორიენტირებული სახელობო ბიზნესების განვითარება და ზრდა, ბიზნესის შესაძლებლობების ზრდისა და ბაზარზე მორგებული პროდუქციის წარმოების გაძლიერებით.

**საგრანტო კონკურსში მონაწილეობის კრიტერიუმები**

არსებული სახელობო ბიზნესები და დამწყები ბიზნესები, რომელთაც სურთ მონაწილეობა მიიღონ მიმდინარე საგრანტო კონკურსში, უნდა აკმაყოფილებდეს შემდეგ კრიტერიუმებს:

1. ***არსებული ბიზნესებისთვის:***

* იყოს რეგისტრირებული საქართველოს კანონმდებლობის შესაბამისად და ფუნქცინირებდეს სამიზნე ლოკაციებში;
* საქართველოს ტერიტორიაზე მუშაობის ისტორია შეადგენდეს არანაკლებ 12 თვეს;
* წარმოადგენდეს იძულებით გადაადგილებული პირის საკუთრებას ან თანამესაკუთრე იყოს იგპ, ან თუ ბიზნესი არ წარმოადგენს იგპ-ს საკუთრებას, ბიზნესმა ნათლად უნდა დაადასტუროს, რომ იგპ-ები დასაქმებულები არიან მუდმივი შრომითი ხელშეკრულებით, ან სხვა ფორმით, თუნდაც ბიზნესის მოთხოვნის შესაბამისად მცირე ვადებით.
* ოპერირებდეს რეწვის ერთ-ერთ ქვე-სექტორში (მაგალითად, საფეიქრო ნაწარმი, ხე-ტყის წარმოება, ჭურჭელი და შუშის რეწვა, სამკაულები, შედუღება, ქვის გრავიურა და ქვის სამუშაოები (ქვის ელემენტებით მშენებლობა), ქსოვა, წიგნის აკინძვა, ყვავილების დიზაინი, ტყავის დამუშავება, მოდელის დამზადება, ტატუირების დაპროექტება, სათამაშოების დამზადება და ფეხსაცმლის დამზადება, მებაღეობა ან სხვა ნებისმიერი სახელობო ბიზნესი);
* ფლობდეს ყველა შესაბამის ლიცენზიასა ან ნებართვას, რომელიც საჭიროა კონკრეტულ სექტორში საქმიანობისთვის, ასეთის არსებობის შემთხვევაში;

1. ***დამწყები ბიზნესებისთვის:***

***შენიშვნა:*** ლდს დამწყებ ბიზნესად მიიჩნევს ბიზნესს, რომელსაც 12 თვეზე ნაკლები ხანგრძლივობის ფუნქციონირების ისტორია აქვს. დამწყები ბიზნესის მფლობელებმა / განმცხადებლებმა მკაფიოდ უნდა აჩვენონ, რომ მათ აქვს შესაბამისი ტექნიკური და ბიზნეს უნარები და ცოდნა, რომელიც საჭიროა ბიზნესის წარმართვისთვის და შესაბამის ბიზნეს სექტორში მინიმუმ ორ წლიანი მუშაობის გამოცდილება.

* იყოს რეგისტრირებული საქართველოს კანონმდებლობის შესაბამისად და ფუნქცინირებდეს სამიზნე ლოკაციებში;
* საქართველოს ტერიტორიაზე მუშაობის ისტორია შეადგენდეს არანაკლებ 12 თვეს;
* წარმოადგენდეს იძულებით გადაადგილებული პირის საკუთრებას ან თანამესაკუთრე იყოს იგპ, ან თუ ბიზნესი არ წარმოადგენს იგპ-ს საკუთრებას, ბიზნესმა ნათლად უნდა დაადასტუროს, რომ იგპ-ები დასაქმებულები არიან მუდმივი შრომითი ხელშეკრულებით, ან სხვა ფორმით, თუნდაც ბიზნესის მოთხოვნის შესაბამისად მცირე ვადებით.
* ოპერირებდეს რეწვის ერთ-ერთ ქვე-სექტორში (მაგალითად, საფეიქრო ნაწარმი, ხე-ტყის წარმოება, ჭურჭელი და შუშის რეწვა, სამკაულები, შედუღება, ქვის გრავიურა და ქვის სამუშაოები (ქვის ელემენტებით მშენებლობა), ქსოვა, წიგნის აკინძვა, ყვავილების დიზაინი, ტყავის დამუშავება, მოდელის დამზადება, ტატუირების დაპროექტება, სათამაშოების დამზადება და ფეხსაცმლის დამზადება, მებაღეობა ან სხვა ნებისმიერი სახელობო ბიზნესი);
* ფლობდეს ყველა შესაბამის ლიცენზიასა ან ნებართვას, რომელიც საჭიროა კონკრეტულ სექტორში საქმიანობისთვის, ასეთის არსებობის შემთხვევაში.

**შერჩევის კრიტერიუმები**

ორივე ტიპის სახელობო ბიზნეს სუბიექტებს გადაეცემათ გრანტები კონკურსის შედეგად და შეირჩევიან შემდეგი კრიტერიუმების საფუძველზე:

1. ბიზნესის მახასიათებლები: წარმატებულმა კანდიდატმა უნდა აჩვენოს მკაფიო, გრძელვადიანი ბიზნეს ხედვა და ჩართულობის სტრატეგია.

**პროექტმა ზეგავლენა უნდა მოახდინოს ქვემოთ მოცემულ მინიმუმ ერთ მიმართულებაზე:**

* სამიზნე ლოკაციებში დევნილთა ინტეგრაციის ხელშეწყობა მიზნობრივი სახელობო ბიზნეს საქმიანობების დახმარებით, ***იძულებით გადაადგილებულ პირთა დასაქმების, იძულებით გადაადგილებულ პირთა უნარების განვითარებისა და ზოგადად, იძულებით გადაადგილებულ პირთათვის შრომის ბაზარზე ხელმისაწვდომობის გაზრდის გზით;***
* ქალების ჩართვა, ახალგაზრდების ინტეგრაცია და ასაკთან დაკავშირებული ფაქტორების გათვალისწინება, ძირითადად დევნილთა თემებში
* იძულებით გადაადგილებულ პირთა პირდაპირი თუ არაპირადაპირი გზით დასაქმება
* დევნილ ახალგაზრდებში სახელობო ბიზნესის უნარების განვითარების შესაძლებლობების უზრუნველყოფა
* იძულებით გადაადგილებულ პირებზე (დევნილებზე) და სხვა დაუცველ ჯგუფებზე კოვიდ 19-ის მიერ გამოწვეული სოციალურ-ეკონომიკური გავლენის სარეაბილიტაციო აქტივობები.

1. **მდგრადობა**: წარმატებულმა კანდიდატმა უნდა დაადასტუროს, რომ მის მიერ წარმოდგენილი პროექტი მდგრადია და აჩვენოს:

* ბიზნესის ფინანსური თვითუზრუნველყოფა
* მოგების რეინვესტირების პოტენციალი ბიზნესის მიზნების განსახორციელებლად, განსაკუთრებით დევნილთა ინტეგრაციის მხარდასაჭერად
* ნებისმიერი წვლილი გაწეული ახალი უნარების და კომპეტენციის შეძენის მიზნით, როგორც მდგრადობის ელემენტი
* მცირე სახელობო საწარმოები, რომლებიც წარმოაჩენენ მოკლევადიანი და გრძელვადიანი ზრდის პოტენციალს, წარმოების ხაზების გაუმჯობესების ან დივერსიფიკაციისთვის
* სახელობო საწარმოები, რომლებსაც აქვთ შესაძლებლობა გააუმჯობესონ სახელობო ნივთების წარმოების ხაზი მიღებული გრძელვადიანი აქტივების საშუალებით

1. **მართვის გამოცდილება და შესაძლებლობები**: წარმატებული კანდიდატი უნდა ფლობდეს სათანადო რესურსებს გრანტის ადმინისტრირებისთვის:

* მმართველი გუნდი, რომელიც კარგად არის გაცნობიერებული ბიზნესის მართვასა და დაგეგმარებაში
* სახელობო უნარ-ჩვევების არსებობა, რაც ხელს შეუწყობს იძულებით გადაადგილებული პირების უნარ-ჩვევების განვითარებას
* ტექნიკური უნარების არსებობა, რაც ხელს უწყობს სახელობო სექტორის, ტურიზმის მიმართულების ან / და კულტურული მემკვიდრეობის კუთხით განვითარებას

1. **ბიზნესის შესაბამისობა და ეფექტურობა:** წარმატებულმა კანდიდატმა უნდა მიუთითოს, რომ ის ფლობს სიცოცხლისუნარიანი ბიზნესის ყველა ელემენტს, მათ შორის:

* ფინანსურ ჩანაწერებსა და პროგნოზებს
* სახელობო ბაზრის, მომხმარებლებისა და შესაძლებლობების (შეზღუდვები და პოტენციალი) სწორ აღქმას
* ადგილობრივი სახელობო ბიზნეს გარემოში კონკურენტების ანალიზს
* რისკების შეფასებისა და არსებული პოტენციური რისკების გამკლავების უნარს ადგილობრივ სახელობო ბაზარზე
* მიწოდების ქსელების საფუძვლიან ცოდნას (მომწოდებლები, ნედლეული, მომხმარებლები, სხვა)
* სახელობო ბიზნესისთვის საჭირო ტექნიკურ უნარებს

***შენიშვნა:*** კომიტეტი რომელიც დაინიშნება წარმატებული კანდიდატების შერჩევის მიზნით, გადაწყვეტილებას მიიღებს თითოეული განაცხადის განხილვის შედეგად, საგრანტო შერჩევის კომიტეტის წევრების მიერ დადგენილი ქულების საფუძველზე. ასევე, ლდს იტოვებს უფლებას აწარმოოს მოლაპარაკება გრანტის თანხის მოცულობაზე, იმ შემთხვევაში თუ ის არარელევანტური და არარეალურია.

**განხორციელების პროცედურა**

1. **ნაბიჯი პირველი: განაცხადების წარდგენა -** დაინტერესებულმა სუბიექტებმა პირველ რიგში, უნდა წარმოადგინონ შევსებული სახელობო მეწარმეობის შესაძლებლობების შეფასების კითხვარი, რომელიც მოიცავს რამდენიმე კითხვას თავად ბიზნესის შესახებ და როგორ გამოიყენებს განმცხადებელი გრანტს ბიზნესის გაფართოების მიზნით და უპასუხებს ზემოაღნიშნულ მიზნებს. ***განმცხადებლებს ასევე მოეთხოვებათ წარმოადგინონ სახელობო ბიზნესების მიერ წარმოებული პროდუქციის სურათები.***

შერჩევის კომიტეტი, რომლის შემადგენლობაში იქნებიან ლდს-ს და საქართველოს ოკუპირებული ტერიტორიებიდან დევნილთა, შრომის, ჯანმრთელობისა და სოციალური დაცვის სამინისტროს წარმომადგენლები, ასევე მოწვეული ექსპერტები განიხილავენ წინასწარი განაცხადის ფორმებს და ასევე დადასტურებულ საველე ინფორმაციას, იმისათვის, რომ სწორად მოხდეს დასაფინანსებელი სახელობო ბიზნესების გადარჩევა.

1. **ნაბიჯი მეორე: ბიზნესის სრულყოფილი განაცხადების წარდგენა ფინანსური ნაწილის ჩათვლით** - გადარჩეულ აპლიკანტებს მოეთხოვებათ უფრო დეტალური ბიზნეს კონცეფციის წარდგენა, რომელიც ცალსახად აღწერს თუ როგორ ზეგავლენას იქონიებს შემოთავაზებული გრანტი ბიზნესის საქმიანობაზე და საგრანტო კონკურსის მიზნებისა და ამოცანების მიღწევის თვალსაზრისით.
2. **ნაბიჯი მესამე: გრანტის დამტკიცება** - შერჩევის კომიტეტი მიიღებს საბოლოო გადაწყვეტილებას გრანტის დამტკიცების შესახებ და იტოვებს უფლებას შეამციროს / შეცვალოს საგრანტო თანხა მიღებული განაცხადების ხარისხის საფუძველზე.
3. **ნაბიჯი მეოთხე: ბიზნეს ტრენინგი** - შერჩეული კანდიდატები დაფინანსების მიღებამდე მოწვეულ იქნებიან სავალდებულო ტრენინგ პროგრამაზე, რომ გაიღრმავონ თავიანთი ცოდნა ან გაიუმჯობესონ ბიზნეს უნარები. ტრენინგები, რომელსაც ჩაატარებს კვალიფიცირებული სერვისების მომწოდებელი კომპანია დაიგეგმება შესაბამის სამიზნე ლოკაციებში.
4. **ნაბიჯი მეხუთე: გრანტის გადაცემა და მონიტორინგი** - გრანტის დამტკიცების და სავალდებულო ტრენინგების დასრულების შემდეგ, გრანტის მიმღები ხელს მოაწერს სავალდებულო ხელშეკრულებას ლდს-სთან, რომელიც განსაზღვრავს გრანტის განკარგვის პირობებს. შესყიდვების პროცესს უხელმძღვანელებს ლდს, ლდს-ს შესყიდვების წესებისა და პროცედურების შესაბამისად, შერჩეული გრანტის მიმღების მიერ მოწოდებული ტექნიკური მახასიათებლების საფუძველზე მოთხოვნილ საგრანტო ნივთებზე, გამოყოფილი ბიუჯეტის ფარგლებში.

**გამონაკლისები -** გრანტის თანხის გახარჯვა დაუშვებელია:

* *სამუშაო კაპიტალის და სახარჯო მასალის, აქციების ან ნედლეულის შესყიდვისთვის ნებისმიერი წარმოების მიზნით*
* *ქირის გადახდის, ქონების შეძენის, სესხების ან გირაოს დაფარვის მიზნით*
* *ხელფასების ანაზღაურების ან პერსონალის ნებისმიერ ხარჯის დასაფარად, რაც უკავშირდება განაცხადს*

გრანტი მხოლოდ და ექსკლუზიურად შედგება საწარმოო აქტივებისგან, რომლებიც მოგვიანებით გადაეცემა გრანტის მიმღებს სრულ საკუთრებაში.

**თანხა და სხვა პირობები**

* ინდივიდუალური საგრანტო თანხის მოცულობა არ უნდა აღემატებოდეს 2000 ევროს თითო განმცხადებელზე, შესაძლებელია მაქსიმუმ ორი განმცხადებლის გაერთიანებული პროექტის განხილვა.
* ლდს-ს და გრანტის მიმღების ორმხრივი ვალდებულებები ძალაში რჩება საგრანტო კონტრაქტის ხელმოწერიდან 12 თვის განმავლობაში. ლდს იტოვებს უფლებას რეგულარული მონიტორინგი გაუწიოს მიმღებ ბიზნესს ამ პერიოდში ან მის შემდეგ, მაქსიმუმ 3 წლის განმავლობაში.
* გრანტის მიმღები სარგებლობს გრანტის გამოყენების დაუყოვნებელი უფლებით, მიწოდებისთანავე, მაგრამ მას არ ექნება უფლება გაყიდოს ან გააქირავოს გრანტის შედეგად შეძენილი საწარმოო აქტივი 3 წლის განმავლობაში.

**ვადები**

* **კონკურსი განაცხადების წარდგენაზე**- გამოცხადება: 1 სექტემბერი, 2020
* **წინასწარი განაცხადების მიღების ბოლო ვადა:** 14 სექტემბერი, 2020
* **გრანტის მიმღების წინასწარი შერჩევა და მეორე ეტაპზე შერჩეული პრეტენდენტების დადასტურება:** სექტემბრის ბოლო, 2020
* **განაცხადის წარდგენა:** დაინტერესებულ მსურველებს შეუძლიათ შეიტანონ წინასწარი განაცხადის შევსებული ფორმა შემდეგი ელ.ფოსტის მეშევობით: geo-drc@drc.ngo; ან წარადგინონ ლდს-ის ოფისში შემდეგ მისამართზე: 8 მარტის ქუჩა # 1, ზუგდიდი, საქართველო